पाएं अपने शहर की ताज़ा ख़बरें और फ्री ई-पेपरडाउनलोड करें
जयचंद मोहिल चिकित्सालय में बुधवार रात कलेक्टर रेणु जयपाल और एसपी चुनाराम जाट ने व्यवस्थाओं का जायजा लिया। कलेक्टर ने चिकित्सालय, कोविड वार्ड का सीसीटीवी कैमरे से निरीक्षण कर चिकित्सकीय व्यवस्थाओं के बारे में जानकारी ली और सीएचसी प्रभारी विजय गर्ग एवं बीसीएमओ ललित पाटीदार को निर्देश दिए।
इस दौरान प्रभारी गर्ग ने चिकित्सकों की कमी के बारे में कलेक्टर को अवगत कराया। इस पर कलेक्टर ने एक डॉक्टर को चिकित्सालय में भेजने की बात कही। इस दौरान अंबावली निवासी कोविड संक्रमित मरीज के ऑक्सीजन लेवल कम होने पर कलेक्टर से मरीज का उपचार कराने की गुहार की। कलेक्टर ने तुरंत कार्रवाई करते हुए प्रतापगढ़ रेफर करने के निर्देश दिए। कलेक्टर ने चिकित्सालय में ऑक्सीजन की पर्याप्त व्यवस्था देखते हुए नगर के समाजसेवियों की सराहना की।
5 ऑक्सीजन सिलेंडर और एक हजार मास्क किए भेंट : कलेक्टर और एसपी की मौजूदगी में समाजसेवी ओमप्रकाश गोविंद नरेड़ी ने चिकित्सा प्रशासन को ऑक्सीजन के 5 बड़े सिलेंडर भेंट किए। साथ ही बोहरा समाज ने एक हजार एन-95 मास्क और समाजसेवी रमेश पारीक ने भाप लेने के 11 वेपोराइजर भेंट किए।
इस मौके पर एसडीएम विनोद कुमार मल्होत्रा, डीएसपी पर्वत सिंह जैतावत, सीआई मांगीलाल डांगी, समाजसेवी मुस्तफा बोहरा, सामाजिक कार्यकर्ता मनीष उपाध्याय, विमल वया, भूअभिलेख निरीक्षक दीपक राज भाटी आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva zho_Hant eng_Latn